



Zeci de persoane care au folosit adeverințe false emise de angajator pentru a circula liberi prin Cluj au fost prinși de către polițiști.

Astfel, instituția Prefectului Clujului anunță că de la instituirea stării de urgență, în cadrul acțiunilor de verificare a măsurilor privind restricționarea circulației, polițiștii din cadrul Inspectoratului de Poliție Județean Cluj au depistat peste 80 de persoane care au prezentat documente emise de angajator, reieșind faptul că, datele înscrise nu ar fi fost reale.

Conform autorităților, , în urma verificării documentelor prevăzute de predeverile legale, respectiv a adeverințelor emise de angajator, au fost identificate peste 1400 de persoane care au prezentat acest tip de document.

Documentele în cauză au fost fotografiate de polițiști cu ajutorul telefoanelor de serviciu și a sistemelor audio-video portabile de tip body-camera, iar ulterior acestea au fost verificate.

Astfel, în 89 de situații, polițiștii au identificat neconcordanțe între documentele completate și evidențele oficiale privind calitatea de angajat sau existența unor contracte de muncă.

În cauză, polițiștii din cadrul Inspectoratului de Poliție Județean Cluj se vor sesiza din oficiu pentru săvârșirea infracțiunilor de fals în declarații și uz de fals, fapte prevăzute și pedepsite de Codul penal.